Qozog‘iston poytaxti Ostonadan chiquvchi barcha yo‘llar yopilgan, deb xabar qilmoqda Tengrinews.kz sayti respublika favqulodda holatlar qo‘mitasi xabariga asoslangan holda. "2017 yil 25 yanvar kuni ob-havo sharoitining yomonlashuvi sababli barcha yo‘nalishlar bo‘yicha avtotransport vositalarining barcha turlari uchun harakat taqiqlangan", - deyiladi qo‘mita xabarida.  Shu bilan birga, favqulodda holatlar qo‘mitasi izg‘irin bo‘lishidan ogohlantirish e’lon qilgan. 25 yanvardan 26 yanvarga o‘tar kechasi, taxminlarga ko‘ra Ostonada kuchli shamol yuz berishi kutilmoqda. Uning tezligi soniyasiga 15-20 metrni tashkil etishi mumkin.  Ob-havo sharoitlarining yomonlashuvi munosabati bilan Aqmola, Aqto‘be, Kostanay va Pavlodar viloyatlarining respublika ahamiyatiga molik yo‘llarida avtotransport harakatlari cheklangan.